cyanic-selkie/wikianc huggingface dataset:
Obraztsowo-Trawino
Obraztsowo-Trawino (Russies: Образцово-Травино) is 'n dorpie in Astrachan-oblast, Rusland. Dit is die setel van die gelyknamige Obraztsowo-Trawino Plaaslike Munisipaliteit wat nog ses kleiner nedersettings insluit: Damtsjik, Gandoerino, Lebjazje, Nizjnenikolski, Oktjabrski en Poldnewoje.
Ircinia procumbens
Die spons behoort tot die genus Ircinia en tot die familie Irciniidae. Die wetenskaplike naam van die spesie is die eerste keer geldig gepubliseer in 1884 deur Polejaeff.
Xenoscapa grandiflora
Xenoscapa grandiflora is 'n meerjarige blomplant en geofiet wat tot die genus Xenoscapa behoort. Die spesie is endemies aan Namibië en kom op die Hohenzollernpiek op die suidelike kant van die Hunsberge voor.
Wakanda
Verdediging
Die land het ook 'n geheime polisie bekend as Hatut Zeraze ("Oorlogshonde" in die taal Wakanda).
Pheu Thai-party
The Pheu Thai Party (PTP; Thai: พรรคเพื่อไทย, RTGS: Phak Phuea Thai, uitgespreek [pʰák pʰɯ̂a tʰāj]; "Vir Thais Party") is die derde inkarnasie van 'n politieke party in die Thailand wat gestig is deur die voormalige premier Thaksin Shinawatra. Die Pheu Thai-party is op 20 September 2008 gestig as 'n verwagte plaasvervanger vir die People's Power Party (PPP), wat die konstitusionele hof van Thailand minder as drie maande later ontbind het nadat partylede skuldig bevind is aan verkiesingsbedrog. Die People's Power Party was 'n plaasvervanger vir Thaksin se oorspronklike Thai Rak Thai Party (TRT) wat die Konstitusionele Hof in Mei 2007 ontbind het weens die oortreding van die kieswette.
Juana María de los Dolores de León Smith
Juana María de los Dolores de León Smith, Lady Smith (27 Maart 1798 – 12 Oktober 1872) was die vrou van Generaal Sir Harry Smith, Goewerneur van die Kaapkolonie.
Smita Nair Jain
Lewe
Smita het in Delhi grootgeword. Sy het aan The St. Joseph School gestudeer en in 1992 verwerf sy haar diploma aan die University of Pune in Pune. In 1994 het sy 'n MBA aan University of Pune verwerf. Daarbenewens werk hy in Mumbai vir Amerikaanse maatskappye. Sy het saam met talle globale organisasies soos DHL, MphasiS, Prudential, Accenture, Capita, Barclays en Sears gewerk.
Disperis discifera
Disperis discifera is 'n meerjarige, blomdraende plant en geofiet wat deel is van die Orchidaceae familie. Die spesie is inheems in Madagaskar en Réunion.
Cyclosia papilionaris
Cyclosia papilionaris is 'n mot in die familie Zygaenidae. Dit is in 1773 deur Dru Drury beskryf. Dit word vanaf Thailand tot in die suide van China en in Andaman- en Nicobar-eilande, Indië, aangetref. Die habitat bestaan uit reënwoude en vogtige bladwisselende woude op hoogtes van tot 1 000 meter.
Die larwes vreet Aporusa dioica.
Ircinia retidermata
Die spons behoort tot die genus Ircinia en tot die familie Irciniidae. Die wetenskaplike naam van die spesie is die eerste keer geldig gepubliseer in 1981 deur Pulitzer-Finali & Pronzato.
Angela Gheorghiu
2010's
In Julie 2011 het Gheorghiu die titelrol in Tosca gesing in die Royal Opera House onder leiding van Antonio Pappano wat op DVD en BluRay uitgereik is, en die daaropvolgende September was sy terug vir die herlewing van Faust, wat regoor die wêreld regstreeks in teaters uitgesaai is. In April 2012 verskyn sy vir die eerste keer in die Teatro Colón in Buenos Aires in 'n konsert bestaande uit dette met Roberto Alagna.
In Junie 2012 het sy 20 jaar sedert haar debuut op die verhoog van die Royal Royal House in Londen gevier, deur te sing in La bohème saam met Roberto Alagna. In Julie 2012 het sy haar eerste meesterklas gehou by die Georg Solti Accademia in Castiglione della Pescaia, Italië. Sy het in 2016 teruggekeer na Toskane vir 'n tweede meesterklas by die Georg Solti Accademia. In November 2012 het sy teruggekeer na die San Francisco Opera om te sing in 'n opvoering van Puccini se Tosca.
Missiel
Geskiedenis
'n Aantal gewone vliegtuie wat as teikens vir lugafweeroefeninge moes dien, is ook onbeman deur middel van radiobeheer laat vlieg. Met die uitbreek van die Tweede Wêreldoorlog het veral die Duitsers en die Russe baie navorsing oor missiele gedoen. Min is oor die Russe se werk bekend, maar die Duitsers het 'n aantal geleidingstelsels ontwikkel waarvan die beginsels vandag nog in missiele toegepas word. Die eerste praktiese geleide missiel is egter deur die Britte ontwerp. Dit was die Miles Hoopla, 'n klein houtvliegtuig met ŉ Gipsy Major-enjin wat 'n plofstoflading van 454 kg teen 483 km/h op 'n vooraf bepaalde roete kon dra.
Gedurende die Jom Kippoeroorlog was die Israeliese Lugmag feitlik geneutraliseer deur die SA-6-stelsels, terwyl sy pantsermagte geweldige verliese as gevolg van die gebruik van AT-3 Sagger-missiele gelei het. Totdat teenmaatreëls getref kon word, was Israel baie na aan sy eerste nederlaag. Die Falkland-oorlog het die belangrikheid van missiele in moderne oorlogvoering verder beklemtoon. Volgens Britse bronne is sowat 70 Argentynse vliegtuie gedurende die konflik afgeskiet – die oorgrote meerderheid deur AIM-9 Sidewinder-lug-tot-lug missiele, Seacat- en Seadart-skip-tot-skipmissiele, asook Rapier- en Blowpipe-grond-tot-lug missiele.
Gedurende die Falklandkonflik het die Britte ook 'n teenvoeter vir die Exocet gevind: 'n ou Tweede Wêreldoorlog-taktiek, waarvolgens die missiel se radargeleidingstelsel verwar word sodat dit die teiken mis, is toegepas. Ontsaglike somme geld en 'n geweldige mannekrag-belegging is dus nodig om stelsels, wat buitendien 'n paar jaar later verouderd sal wees, te bly ontwikkel, en om weer met nuwe ontwikkeling te begin.
Aandrywing en beheer
Die aandrywing en rigtingbeheer van ŉ missiel is van groot belang omdat dit die missiel so vinnig en akkuraat moontlik met behulp van die geleidingstelsel by die teiken moet kry - voordat teenoptrede vanaf die teiken kan volg. Die aandrywingseenhede moet dus so ontwerp word dat dit die missiel so gou moontlik tot die effektiewe snelheid kan versnel en die snelheid kan handhaaf solank die teiken nog binne die perke van die geleidingstelsel se soekveld is. Rigtingverandering kan bewerkstellig word deur of die rigting van die stukrag op die een of ander manier te verander, of deur klein vlerkies aan die romp te gebruik.
Geleidingstelsels
Verskeie grond-tot-lugmissiele (byvoorbeeld die SA-7 Grail) en lug-tot-lugmissiele (byvoorbeeld die Sidewinder en waarskynlik ook die Suid-Afrikaanse Whiplash-missiel) het 'n sensor wat baie sensitief vir infrarooi-uitstraling is. Enige vliegtuig in vlug, en veral stralers, is vanweë die hitte wat hulle motore produseer, baie kragtige bronne van infrarooi uitstraling. Wanneer 'n missiel gelanseer is, volg dit die bron van uitstraling, haal dit in en vernietig dit. Van die nuutste geleidingstelsels benut laserbestraling, en peil daarop aan. Hierdie stelsel is baie doeltreffend teen stilstaande teikens, soos in die Viëtnamese Oorlog en in Libanon se Bekaavallei bewys is.
Amor Towles
Amor Hollingsworth Towles (* 24 Oktober 1964 in Boston, Massachusetts) is 'n Amerikaanse romanskrywer. Hy is veral bekend vir sy topverkoperromans Rules of Civility (2011), A Gentleman in Moscow (2016), en The Lincoln Highway (2021).
Missiel
Strategiese missiele
Die meeste moderne strategiese missiele is ballistiese missiele aangesien hulle die vyand se hartland oor groot afstande met uiters kragtige kernwapens kan tref. Die vrees wat die vernietigingskrag van die missiele afdwing, verminder die moontlikheid dat moondhede met kernwapens mekaar sal aanval.
Die missiele het dieselfde reikafstand as interkontinentale ballistiese missiele. Die missiel se akkuraatheid word uitgedruk as die CEP (circular error probability) of 'n straal, bereken vanaf 'n middelpunt (die teiken), van 'n sirkel waarbinne die helfte van die afgevuurde missiele te lande kom. Moderne ballistiese missiele het ŉ CEP van 150 tot 400 m. 'n Klein CEP dui dus op 'n hoë mate van akkuraatheid, wat deur die navigasiestelsel moontlik gemaak word.
Die effek van die wapens word in terme van die dodelikheid (kill factor of K-faktor) daarvan uitgedruk. Die missiel se dodelikheid word bereken op grond van sowel die CEP as die lewering (yield of plofkrag). Die CEP beïnvloed die K-faktor meer as die lewering, wat beteken dat die akkuraatheid 'n baie belangrike faktor is. Kernplofkopmissiele wat groot stede aanval, hoef nie so akkuraat te wees nie, omdat 'n kernplofkop op enige plek groot skade oor groot oppervlaktes aanrig. Wanneer kernbomme teen siviele teikens gebruik sou word, is dit 'n terreurmiddel.
Die inkomende bomme is versterk sodat hulle bestand is teen ABM's (Anti-Ballistiese Missiele) en kan ook die verdedigende stelsels met 'n aantal foptegnieke probeer verwar. Die MIRV's bied twee militêre voordele: Die kernbomme het ŉ beter kans om deur verdedigingstelsels te kom omdat die stelsels skielik deur 'n groot aantal vinnigbewegende voorwerpe oorval word. Die dodelikheid van een missiel word ook verhoog.
Grond-tot-grondmissiele
'n Afsonderlike subklas missiele het ontstaan om vyandelike gepantserde voertuie mee uit te skakel. Hierdie missiele is feitlik almal met behulp van draadjies, of in die geval van nuwe missiele met laser, op die teikens gerig. Die doeltreffendheid van die missiele is in veral die oorloë in die Midde-Ooste en Viëtnam bewys. Die bekendste draadgeleide missiele is die Amerikaanse TOW, wat ook van helikopters gevuur kan word, die Sowjetunie se Sagger en Swatter, die Britse Vigilant, die Duitse Cobra en die Franse SS 11.
Lug-tot-grondmissiele
Lug-tot-grondmissiele is reeds intensief in die Tweede Wêreldoorlog gebruik, as geleide missiele en as ongeleide missiele. Grondaanvalsvliegtuie van die Britse Lugmag (RAF) se Tweede Taktiese Lugmag en die Amerikaanse Vyfde Lugmag het na die inval in Normandië die Duitse grondmagte gevoelige slae toegedien deur ongeleide vuurpyle te gebruik. Na die Tweede Wêreldoorlog is die klem by die ontwikkeling van geleide missiele op die vergroting van die reikafstand geleë. Die ontwikkeling word gedemonstreer deur die reikafstand van missiele soos die Amerikaanse Rascal (180 km) en die latere Britse Blue Steel (900 km).
John Adams (komponis)
Sy werke sluit Nixon in China (1987), Harmonielehre (1985), Short Ride in a Fast Machine (1986), On the Transmigration of Souls (2002), 'n koorstuk wat die slagoffers van die 11 September 2001 aanvalle gedenk (waarvoor hy die Pulitzerprys vir musiek in 2003 gewen het), en Shaker Loops (1978), 'n minimalistiese vier-beweging stuk vir strykinstrumente in.
Die opera het kontroversie veroorsaak, insluitende bewerings deur Klinghoffer se twee dogters dat die opera anti-semities is en terrorisme verheerlik. Die werk se skeppers en andere het hierdie beweringe en kritiek ontken.
Romeinse Ryk (kuns)
Stad- en woningbou
Die versugting van die digter Martialis (ca. 40- 104) oor die " landgoed in sy vensterbank" (die blomme wat daar geplant is) beklemtoon die ooreenkoms met die posisie van die moderne woonstelbewoner. Die paleise wat die keisers in Rome en elders laat bou het, het die skerpste denkbare teenstelling met die huise gevorm. Keiser Augustus se paleis op die Palatinus was nog taamlik eenvoudig, maar die van Nero, die Domus Aurea (Goue Huis), wat tussen 64 en 68 gebou is, was 'n uitgebreide kompleks met ŉ meer en om ring deur parke.
Figuratiewe skilderkuns
'n Mooi voorbeeld, wat aan die tegniek van die Egiptiese mummieportrette herinner, is die van Terentius Nero en sy vrou in Pompeii. Min het weer eens uit die tyd na die vernietiging van Pompeii (79 n.C.) bewaar gebly. Oorblyfsels van die skilderkuns is egter wel in die laat-Antieke manuskripte soos die Vergilius Vaticanus (ca. 500) en in die vroeg-Christelike kuns gevind.
Mosaïeke
Hiervoor is duurder materiale, soos glas, gebruik wat op die vloer te maklik beskadig sou kon word. Die kuns het ook meer verfyn geraak en na die provinsies versprei. In die westelike provinsies was die kunstenaars blykbaar merendeels Romeine. Op Trier en ander plekke het daar ateljees ontstaan waar daar geleidelik plaaslike style ontwikkel het, wat egter nog vir 'n geruime tyd met die van die moederland verband gehou het.
Kunsnywerheid
Gallië het byvoorbeeld in die middel van die 1e eeu die erdewerkmark ten koste van Arretium verower. 'n Groot deel van die kunsnywerheidsprodukte is uit verganklike materiaal vervaardig; min daarvan het gevolglik bewaar gebly en 'n mens is dus aangewese op beskrywings en afbeeldings (muurskilderinge). Dit geld veral vir klere en skoeisel. Ook het daar min houtsnywerk en houtmeubels bewaar gebly. Daar was egter ook meubels van brons, marmer en ander meer duursame materiaal. Die meubels is dikwels met dierekoppe, palmette, volute en inlegwerk versier.
Musiek
Dit is opvallend dat daar in die Etruskiese kuns nêrens sangers afgebeeld word nie; by die Romeine, daarenteen, was liedere (arbeiders- liedere en volksliedjies, sowel as geleentheidsliedere en later die kunslied) baie belangrik. Die Romeine het ook die dansdrama van die Etruskers oorgeneem, maar dit het op die agtergrond geraak toe die Griekse drama in Rome bekend gestel is. Musiek het egter hierin ook ŉ belangrike rol gespeel, veral as begeleiding by die danse.
Letterkunde
Een van die vernaamste Latynse prosaïste was Cicero, wat in sy redevoerings en briewe 'n soort Latyn gebruik het wat sedert die tyd van die Middeleeuse Humaniste die "Goue Latyn" genoem word. Die geskiedskrywer Livius, wat op onpartydige wyse en met eerbied vir oorlewering en die religie ŉ treffende beeld van die ou Romeine gegee het, en Tacitus, die knapste en diepsinnigste van die Romeinse historici, is eweneens belangrik.
SilkAir
Vloot
Die SilkAirvloot bestaan uit die volgende vliegtuie (soos op 30 November 2014):
Sony
Produkte
Bekende Sony-produkte en -tegnologieë sluit in:
Pauridia
Spesies
Daar is 35 spesies:
Leslie Adams
Sy opera Blake  (gekomponeer in 1986) was die middelpunt van 'n aansienlike deel van Y.C. Williams se New Perspectives on Music (red. J. Wright met S.A. Floyd Jr, gepubliseer Warren, MI, 1992, bls 172–209).
Gys Hofmeyr
Gysbert Reitz (Gys) Hofmeyr (Riversdal, 12 Februarie 1871 – Lakeside, 12 Maart 1943) was 'n Suid-Afrikaanse staatsamptenaar en die eerste administrateur van Suidwes-Afrika.
Chauncey Leopardi
Chauncey Leopardi (gebore 14 Junie 1981) is 'n Amerikaanse akteur. Hy is bekend vir sy rolle in die rolprente Father of the Bride (1991), The Sandlot (1993), Huck and the King of Hearts (1994), en Casper (1995).
Klankopname en reproduksie
Klank opname en reproduksie is 'n elektriese, meganiese, elektroniese of digitale inskripsie en herskepping van klankgolwe, soos die gesproke stem, sang, instrumentale musiek of spesiale byklanke. Die twee hoof groepe van tegnologie in klankopname is analoog opname en digitale opname.
Elektriese opname
Tydens die Eerste Wêreldoorlog het ingenieurs in die Verenigde State en Groot-Brittanje gewerk aan maniere om die klank van 'n Duitse duikboot op te neem, asook om die klank weer te herproduseer vir opleidings doeleindes. Die akoestiese opneem metode kon nie die klank akkuraat weergee nie, die vroegste resultate was dus nie belowend nie.
Magnetiese band
Magnetiese bande het verandering meegebring in die opname-industrie asook radio. Klank kon nou opgeneem, afgevee en heropgeneem word op dieselfde band, klanke kon ook gedupliseer word van band tot band met slegs die minimale verlies aan kwaliteit. Binne 'n paar jaar na die koms van die bandopnemer, is die Ampex 200 model bekendgestel in 1948 – die Amerikaner Les Paul het die eerste multisnit-bandopnemer ontwerp, nog 'n tegniese revolusie in die opname industrie.
Paasopstand
Die Paasopstand (Iers: Éirí Amach na Cásca, Engels: Easter Rising) is die Ierse Republikeinse opstand van 24-30 April 1916 en word gesien as een van die belangrikste gebeure in die geskiedenis van Ierland.
Die kanse was gering teen 4500 Britse troepe en meer as 1000 polisiebeamptes, terwyl die getal Ierse vrywilligers geskat word op 1000 en die Ierse burgermag ongeveer 250. Honderde is dood en gewond, waaronder buitestaanders wat in die kruisvuur beland het, en ongeveer 3000 verdagtes is in hegtenis geneem. Daarna is 15 leiers, waaronder die sewe mans wat die onafhanklikheidsverklaring onderteken het, in die periode van 3 tot 12 Mei tereggestel, onder wie die reeds dodelik verwonde Connolly, wat in 'n stoel tereggestel is omdat hy nie meer kon staan nie.
Bessieheide
In Engels staan die plant bekend as die Berry Heath.
Ircinia truncata
Die spons behoort tot die genus Ircinia en tot die familie Irciniidae. Die wetenskaplike naam van die spesie is die eerste keer geldig gepubliseer in 1894 deur Topsent.
Krokodilbrug
Voedselfasiliteite
As een van Kruger se kleiner kampe het Krokodilbrug nie 'n voldiens-restaurant nie. In plaas daarvan word 'n wegneemkosafdeling binne die winkel voorsien, met 'n paar permanente houttafels en stoele wat buite geplaas is om die kos by te geniet.
Heuningboomheide
Heuningboomheide (Erica caterviflora var. caterviflora) is 'n blomdraende struik wat tot die genus Erica behoort en deel van die fynbos vorm. Die plant is inheems aan die Wes-Kaap en kom in die Kaapse Skiereiland voor waar dit op suidelike hellings van Tafelberg groei. Die struik is regop en word 2 tot 4.0 m hoog, dit is entlik 'n klein boom, met die stam wat tot 150 cm dik kan word. Die struik blom van Januarie tot Maart. Die blomme is dig saamgepak op die stam.
Watervrees
Gewoonlik is dit nie die water wat die vrees veroorsaak nie, maar die moontlike gevare wat met water geassosieer word. Persone wat hieraan ly, vrees versmoring as hy water drink. Gevolglik verminder dit die persoon se waterinname en het dan ‘n invloed op sy gesondheid. Swem en ander watersport is is dikwels vir so ‘n persoon onmoontlik omdat hy bang is dat hy verdrink.
Alexandrov Ensemble
Die Alexandrov Ensemble (Russies: Ансамбль Александрова, tr. Ansambl Aleksandrova; algemeen bekend as die Rooi Leërkoor in Wes-Europa) is 'n amptelike leërkoor van die Russiese gewapende magte. Gestig gedurende die Sowjet-era, bestaan die ensemble uit 'n mannekoor, 'n orkes en 'n dansensemble.
Op 25 Desember 2016 is sy artistieke direkteur, Valery Khalilov, en 63 ander lede van die Ensemble dood in die vliegtuigongeluk van die Russiese ministerie van Verdediging van 'n Toepolef Tu-154 in die Swartsee net na die opstyg van die suidelike oordstad Sotsji, Rusland. Die sangers en dansers van die Rooi Leërkoor was op pad na Sirië om Russiese troepe daar te vermaak vir Ortodokse Kersvieringe.
P.S. Snyman
Predikant van Barkly-Oos
Volgens die kuratore-rapport is Ph. S. Snyman op 5 Mei 1890 toegelaat as proponent in die Gereformeerde Kerk in Suid-Afrika nadat hy sy studie aan die Teologiese Skool Burgersdorp voltooi het. Op 7 Junie 1890 is hy beroep na die Gereformeerde kerk Barkly-Oos. Uit die beroepsbrief kom die volgende gegewens na vore: "De Kerkeraad der Gereformeerde gemeente te Barkly Oost heeft op heden den 7 Juni 1890 met die gemeente eene beroeping uitgebracht met dit gevolg, dat op uw persoon zich vereenigden 48 stemmen, op Di. L. Vorster 10, J. Vorster 4, du Plessis 2 en S. Postma 1." In verband met die traktement en versorging, is genotuleer:"En zij verzekeren u benevens vrije woning als een jaarlijksch inkomen, £250 voor eerst, met de hoop dat de gemeente later meer zal kunnen doen."
Citroën Elysée
2017-opsmuk
Einde 2016 is 'n opgesmukte weergawe aangebied en die verkope het in die tweede kwartaal van 2017 begin, met die belangrikste veranderinge in die voorste ligte (met LED-dagligte) en die agterligte, en 'n multimedia-aanraakskermvermaakstelsel wat versoenbaar is met Android Auto, Apple Carplay. Die motor bied ook 'n agterkamera as opsie.
Jean Absil
Biografie
Absil het vanaf 1930 in die harmonie onderrig gegee by die Brussel Konservatoria, en ses jaar later 'n professor van kontrapunt aldaar geword. Van sy studente was Paul Danblon. Hy het ook onderrig gegee by Chapelle Musicale Reine Elisabeth en by die Etterbeek Musiekskool. Gedurende hierdie periode was hy ook saam met Charles Leirens, die eerste redakteur gewees van die Revue Internationale de Musique (1936–1952). Van 1955 het hy gedien as 'n lid van België se Koninklike Akademie. Hy het op die ouderdom van tagtig jaar in Brussel beswyk.
Lys van werke (alfabeties)
Gebaseer op die lys van bladmusiekstukke beskikbaar by die Belgiese Dokumentasie Sentrum vir Kontemporêre Musiek:
Charlbi Dean
Charlbi Dean Kriek ( SHARL -bee ; 5 Februarie 1990 – 29 Augustus 2022) was 'n Suid-Afrikaanse aktrise en model. Sy was veral bekend vir haar rolle in die Spud-films (2010–2013), die superheld-dramareeks Black Lightning (2018) en die Palme d'Or- wenner, Triangle of Sadness (2022).
Vroeë lewe en loopbaan
In 2010 het Kriek haar rolprentbuiging gemaak as Amanda in die rolprentverwerking van Spud, welke rol sy in die opvolgverhaal Spud 2: The Madness Continues ook gespeel het. Sy het voortgegaan om in die rolprente Don't Sleep in 2017 en An Interview with God in 2018 te speel  In dieselfde jaar het sy die rol van Syonide losgeslaan, 'n karakter wat sy tydens twee seisoene van die Arrowverse-reeks Black Lightning vertolk het. In Februarie 2020 is aangekondig dat Kriek by die rolverdeling van Ruben Östlund se satiriese rolprent Triangle of Sadness aangesluit het, wat tydens die 2022 Cannes-rolprentfees vertoon is en die Palme d'Or gewen het.
Persoonlike lewe en dood
Kriek is kort voor die internasionale vrystelling van Triangle of Sadness oorlede. Peter Bradshaw van The Guardian het geskryf dat sy “’n ware ster-in-wording was. Haar verlies is 'n groot een ... [sy] het 'n unieke styl en enorme belofte gehad."
Lucinda Backwell
Navorsingsverslae
Backwell, L.R. 2008. Report on 2005 – 2007 excavations at Heelbo I, a large mammal mass death assemblage in Free State Province, South Africa. Submitted to South African Heritage Resources Agency (SAHRA).
Vepris grandifolia
Vepris grandifolia is 'n struik of boom wat deel van die Rutaceae familie is. Die spesie is inheems aan Angola, Burundi, Gaboen, Kameroen, Kenia, Sentraal-Afrikaanse Republiek, Soedan, Tanzanië, Uganda en Zambië.
Pauridia alticola
Die plant het baie van sy habitat afgestaan aan gewasverbouing rondom Ceres en in die Koue Bokkeveld.
Stimulasie
Stimulasie is die aanmoediging van die ontwikkeling of die oorsaak van die aktiwiteit in die algemeen. Byvoorbeeld, "Die pers bied stimulasie van die politieke diskoers." 'n Interessante of prettige aktiwiteit kan beskryf word as "stimulasie", ongeag van die fisiese uitwerking op die sintuie. Stimuleer beteken om op te tree as 'n stimulus; stimulus beteken iets wat die ontvanger wek tot aksie; stimuli is die meervoud van die stimulus.
Karl Haushofer
Karl Ernst Haushofer (27 Augustus 1869 – 10 Maart 1946) was 'n Duitse generaal, professor, geograaf en politikus. Deur sy student Rudolf Hess het Haushofer se idees bekend as geopolitiek die ontwikkeling van die ekspansionistiese strategieë van Adolf Hitler beïnvloed, hoewel Haushofer die direkte invloed op Nazi -Duitsland ontken het. Onder die Neurenberg-wette is Haushofer se vrou en kinders as Mischlinge gekategoriseer. Sy seun, Albrecht, het met behulp van Hess 'n “Verklaring van Duitse bloed” bekom.
Lewe en loopbaan
Haushofer het sy loopbaan as professionele soldaat voortgesit na die anneksasie van Beiere deur Duitsland, dien in die leër van die keiserlike Duitsland en keer terug om oorlogsgeskiedenis aan die Militêre Akademie in München te doseer.
Ircinia vallata
Die spons behoort tot die genus Ircinia en tot die familie Irciniidae. Die wetenskaplike naam van die spesie is die eerste keer geldig gepubliseer in 1887 deur Dendy.
Huis van Verteenwoordigers (Thailand)
Die Huis van Verteenwoordigers is tydelik afgeskaf as gevolg van die Thaise staatsgreep in 2014 en vervang met die eensamerige Nasionale Wetgewende Vergadering, 'n liggaam van 250 lede, gekies deur die Nasionale Raad vir Vrede en Orde. Na die afkondiging van die 2017-grondwet in April 2017, is die Huis van Verteenwoordigers weer ingestel, maar die grondwet het die militêre nasionale wetgewende vergadering toegelaat om in plek te bly totdat die Volksraad ná die algemene verkiesing van 2019 gevorm is.
Ircinia undulans
Die spons behoort tot die genus Ircinia en tot die familie Irciniidae. Die wetenskaplike naam van die spesie is die eerste keer geldig gepubliseer in 1999 deur Cook & Bergquist.
FOSAGAMS
In die jare sestigs het ‘n paar versiende persone besef dat daar ‘n behoefte is om al die klubs tot ‘n federasie te bind. Hulle het ook besef dat met die stigting van so ‘n federasie dit net tot voordeel van almal sal wees. Die federasie is op 3 September 1966 in Kimberley gestig. Die doelstellings van die federasie is om behulpsaam met die stigting van aardwetenskaplike klubs en verenigings te wees en om die belange van die stokperdjiegeesdriftiges in lapidêre- en minerale versamelings en alle aanverwante wetenskappe te bevorder.
Klubs / verenigings hou ook naweek- / daguitstappies na plekke wat naby aan hulle geleë is.
Mag (sosiale wetenskappe)
Volgens sosioloog Max Weber is mag die vermoë van individue of groepe om hul wil op ander persone, groepe of sake op te lê, moontlik teen die wense of belange van die ander. Dit onderskei ditself van gesag omdat gesag wettig is. Daarbenewens is daar gedefinieerde mag. Dit bepaal watter betekenis aan 'n verskynsel gegee word.
Tracy Letts
Tracy Letts (gebore 4 Julie 1965) is 'n Amerikaanse akteur, skrywer, en vervaardiger. Hy is bekend vir sy rolle in die rolprente August: Osage County (2013), The Big Short (2015), The Post (2017), en Lady Bird (2017).
Moerasse en vleie
Die plant- en dierelewe wissel van arm in suurmoerasse tot baie ryk in moerasse met baie voedingstowwe. Vleie is klein oppervlaktes versadigde of oorstroomde grond met dieselfde eienskappe as moerasse. Moerasse en vleie staan in Engels as "wetlands" bekend omdat dit eienskappe van sowel water as land besit. Dit is juis hierdie kombinasie wat moerasse en vleie baiekeer biologies so produktief maak. Normaalweg word met die begrip moeras bedoel 'n groot gebied met min of meer staande, vlak water met heelwat droë land tussenin.
'n Vlei is 'n klein oppervlakte deurslagtige grond of vlak water, gewoonlik in ŉ laagte. Een van die maniere waarop moerasse en vleie gevorm word, is deur die geleidelike opvulling van mere en panne. Moerasse en vleie word tradisioneel as ongewens beskou omdat dit broeiplek aan muskiete bied, nie bewerk kan word nie en die bou van paaie, spoorweë ensovoorts bemoeilik. Moerasse en vleie is ekologies egter baie belangrik en daarom hou dit regstreeks of onregstreeks ook vir die mens voordele in.
Hierdie moerasse, asook varswatermoerasse, is belangrike broeiplekke vir voëls. Die voëls- en soms ook diere, soos in die geval van die Okavangomoeras in Botswana - lok dikwels toeriste daarheen en stimuleer sodoende die toeristebedryf. Drie hooftipes moerasse kan onderskei word, naamlik suurmoerasse, gewone moerasse met baie voedingstowwe en soutmoerasse.
Hyalonema proximum
Die spons behoort tot die genus Hyalonema en tot die familie Hyalonematidae. Die wetenskaplike naam van die spesie is die eerste keer geldig gepubliseer in 1904 deur Schulze.
Laudium
Die swart woonbuurt van Atteridgeville lê noordwes van Laudium, hoewel die twee gebiede geskei word deur 'n reeks heuwels, en geen direkte teerpad loop ​​tussen die twee buurte nie.
Sleetooghaai
Die Sleetooghaai (Loxodon macrorhinus) is 'n haai wat voorkom in die Indiese-Pasifiese area, die Rooisee en aan die ooskus van Afrika tot by sentraal KwaZulu-Natal.
Ryanair
Met meer as 1 800 vlugte, wat daagliks onderneem word, vervoer Ryanair meer as 130 miljoen passasiers per jaar. In 2016 is meer as 200 bestemmings in 33 lande bedien. Italië was in die winter van 2017/18 die belangrikste mark vir Ryanair - 20,3 persent van alle passasiers het uit hierdie land gekom - nog voor die Verenigde Koninkryk en Spanje (met 17,4 persent elk).
Sudbury-bekken
Die bekken is geleë op die Kanadese Skild in die stad Groter Sudbury, Ontario. Die voormalige munisipaliteite Rayside-Balfour, Valley East en Capreol lê in die Sudbury-bekken, wat plaaslik as "The Valley" bekend staan. Die stadskern van die voormalige stad Sudbury lê aan die suidelike buitewyke van die bekken.
Langston Fishburne
Langston Fishburne (gebore 14 Desember 1987) is 'n Amerikaanse akteur en vervaardiger. Hy is bekend vir sy rolle in die rolprente Assassin Behind the Glass (2017), Romeo and Juliet in Harlem (2017), en Ant-Man and the Wasp (2018), en in die televisiereeks Vanessa & Jan (2012).
Volksvreemde Vertalings (album)
Die album is op 9 September 2022 vrygestel en neem 'n algehele baie rustiger, meer introspektiewe styl aan as hul vorige albums.
Lyttelton Manor
Die hoofstraat is Bothalaan wat noordwaarts na die Fonteinedal loop, en die belangrike Unitas-hospitaal is ook in die buurt geleë.
Andrew McGregor
Predikant van Robertson
duimnael|270px|regs|Ds. en mev. McGregor, afgeneem tydens die viering van hul goue bruilof in 1912.
Endemies (epidemiologie)
Op hierdie manier sterf die infeksie nie uit nie en neem die aantal besmette mense nie eksponensieel toe nie, maar word gesê dat die infeksie in 'n endemiese bestendige toestand is. 'n Infeksie wat as 'n epidemie begin, sal uiteindelik óf uitsterf (met die moontlikheid dat dit op 'n teoreties voorspelbare sikliese manier kan herleef) óf die endemiese bestendige toestand bereik, afhangende van 'n aantal faktore, waaronder die virulensie van die siekte en die manier waarop dit oorgedra word.
Hyalonema heideri
Die spons behoort tot die genus Hyalonema en tot die familie Hyalonematidae. Die wetenskaplike naam van die spesie is die eerste keer geldig gepubliseer in 1895 deur Schulze.
Searsia horrida
Searsia horrida is 'n struik wat hoort tot die genus Searsia. Die spesie is endemies aan die Noord-Kaap.
Air Lituanica
Air Lituanica was 'n Litause lugredery wat sy hoofkwartier in Vilnius gehad het. Hier was ook sy hooflughawe geleë. Met sy klein vloot van vier vliegtuie het Air Lituanica passasierdienste na tien Europese bestemmings aangebied en daarna gestrewe om in 2015 Litaue se vlagdraer te word. Nog in dieselfde jaar was die lugredery egter genoodsaak om sy bedrywighede te staak. Op 8 Junie 2015 het die onderneming bankrot gespeel.
Pauridia gracilipes
Pauridia gracilipes is 'n meerjarige blomplant en geofiet wat tot die genus Pauridia behoort. Die spesie is endemies aan die Noord-Kaap en die Wes-Kaap.
Isodictya cavicornuta
Isodictya cavicornuta is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Epidemiologie
Dit is 'n hoeksteen van openbare gesondheid en vorm beleidsbesluite en bewysgebaseerde praktyk deur die identifisering van risikofaktore vir siektes en teikens vir voorkomende gesondheidsorg. Epidemioloë help met studieontwerp, versameling en statistiese ontleding van data, wysiging van interpretasie en verspreiding van resultate (insluitend ewekniebeoordeling en af en toe sistematiese oorsig). Epidemiologie was behulpsaam om die werkswyse (of metodologie) te ontwikkel wat gebruik word in kliniese navorsing, openbare gesondheidstudies en, in mindere mate, basiese navorsing in die biologiese wetenskappe.
Sichote-Alin-meteoriet
Grootte en verstrooiing
Die verstrooiingsveld van die meteoriet het 'n gebied van sowat 1,3 km2 gedek. Van die fragmente het slagkraters gevorm, waarvan die grootste een 26 m breed en 6 m diep was.
Jopie Erasmus
Sy afsterwe
"Verder het hy alles gereël in verband met sy begrafnis en ook gesê waar hy begrawe moet word. Die dokter het uiteindelik opgedaag van Louis Trichardt af. Maar toe was sy kragte reeds so verswak dat hy beswyk het, omtrent drie uur nadat hy die skoot gekry het. Die volgende môre het die geselskap aangekom by sy niksvermoedende vroutjie op De Hoop. Toe moes sy die verpletterende boodskap hoor. So verbysterend en skokkend was die berig dat al die bediendes en naturelle van die huis af weggehardloop het en eers later teruggekeer het."
Coornhoop
Geskiedenis
In 1657 en 1658 het Jan van Riebeeck op die westelike oewer van die Liesbeek aan 14 Vryburgers grond gegee om met koring te boer. Om hulle oes teen strooptogte deur die Khoikhoi te beskerm is 'n ry fortjies en skure al langs die rivier gebou. In September 1657 is die skure by Coornhoop voltooi. Sou 'n aanval dreig, moes die vroue en kinders van die nabygeleë landerye daarin kom skuil. Na 4 jaar het die geboue by Coornhoop in onbruik verval. 'n Hele reeks eienaars het die grond daarna onderverdeel en soms weer stukke gekonsolideer en die skure verbou tot woonhuis. Dit is tot een van die Kaapse Skiereiland se mooiste opstalle ontwikkel. In die 19de en 20ste eeu het die geboue verval en is een na die ander gesloop.
Duiwehok
Agter twee rye van elk drie boë staan 'n unieke dubbelverdieping duiwehok. Dit verbind twee van die oorspronklike skure. Die vooraansig is 'n kenmerk van die Kaapse argitektuur. In 1966 is slegs hierdie duiwehok tot gedenkwaardigheid verklaar. In die William Fehr-versameling is daar 'n skets uit 1896 deur A.F. Truter van die duiwehok.
Ted Levine
Ted Levine (gebore 29 Mei 1957) is 'n Amerikaanse akteur. Hy is bekend vir sy rolle in die rolprente The Silence of the Lambs (1991), Heat (1995), Wild Wild West (1999), en Shutter Island (2010).
Zygaenidae
Al 43 spesies Australiese zygaeniede behoort tot die tribus Artonini. Die enigste nie-endemiese spesie in Australië is Palmartona catoxantha, 'n Suidoos-Asiatiese plaagspesie wat vermoedelik reeds in Australië teenwoordig is of waarskynlik binnekort sal opdaag.
Beskrywing
Larwes is dig en kan afgeplat wees. 'n Vlesige verlenging van die borskas bedek die kop. Die meeste vreet kruidagtige plante, maar sommige vreet bome. Larwes in twee subfamilies, Chalcosiinae en Zygaeninae, het holtes waarin hulle die sianied opberg, en kan dit as defensiewe druppels uitskei.
Uitgeligte taxa
Britse spesies:
Warmteoordragskoëffisiënt
Mantelkant
Vir 'n vierkantige buiskonfigurasie word die volgende formule gebruik:
Tipiese warmteoordragskoëffisiënte (U)
Die volgende is 'n lys van tipiese warmteoordragskoëffisiënteː
Gerrit Achterberg
Gerrit Achterberg (20 Mei 1905 – 17 Januarie 1962) was 'n Nederlandse digter. Die onderwerp van sy vroeë gedigte is dikwels die versugting om met jou geliefde verenig te word na die dood.
Misgeboorte
Van poëzie bezeten, door demonen besprongen, rotten de woorden bij hun geboorte, en liederen worden aas voor honden.
Droomschuim
Je sloeg op hem geen acht: herroepelijk ontstonden de oude plattegronden, in vogelvlucht. In vogelvlucht.
Vepris nobilis
Vepris nobilis is 'n boom wat deel van die Rutaceae familie is. Die spesie is inheems aan Burundi, Demokratiese Republiek die Kongo, Djiboeti, Eritrea, Ethiopië, Jemen, Kenia, Malawi, Rwanda, Saoedi-Arabië, Soedan, Somalië, Tanzanië, Uganda, Zambië en Zimbabwe.
Mongkut
Buite Thailand is hy veral bekend as die koning in die musiekblyspel 1951 en 1956, The King and I, gebaseer op die film Anna en die koning van Siam uit 1946 - op sy beurt gebaseer op 'n roman van 1944 deur 'n Amerikaanse sendeling oor Anna Leonowens se jare aan sy hof, van 1862 tot 1867.
Bodegraven-Reeuwijk
Bodegraven-Reeuwijk is 'n munisipaliteit in die Nederlandse provinsie Zuid-Holland, wat op 1 Januarie 2011 ontstaan het, nadat die voormalige munispialiteite Bodegraven en Reeuwijk saamgesmelt het.
Vangueriopsis longiflora
Vangueriopsis longiflora is 'n struik of boom wat deel van die Rubiaceae familie is. Die spesie is endemies aan Tanzanië.
Hyalonema ovuliferum
Hyalonema ovuliferum is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Vangueriopsis shimbaensis
Vangueriopsis shimbaensis is 'n boom wat deel van die Rubiaceae familie is. Die spesie is endemies aan Kenia.
Heuningbostee
Tee
Die blare, blomme en stingels word op ‘n hoop gegooi en toegelaat om te fermenteer of “sweet”. Die blare word donker en rooierig. Nadat die vergistingsproses ver genoeg gevorder het, word die tee oopgehark om droog te word. As dit daarna in water gekook word, gee dit ‘n kruieagtige tee. Hierdie tee is vry van kafeïne, teïne en looisuur (tannine).
Robert Harriell
Robert Harriell is 'n Amerikaanse akteur, vervaardiger, en skrywer. Hy is bekend vir sy rolle in die rolprente Lord of the City (1997), Freezer Burn (2007), en The Final Equation (2009).
Citroën Rosalie
10CV
Die 10CV was die gemiddelde grootte, met 'n viersilinderenjin van 1767 cc. Citroen beweer dat die motor 'n snelheid van 100 kilometer per uur kon haal. Met 'n lengte van 4,57 meter was hierdie motor langer as die 8CV, en hy het ook 'n kragtiger enjin. In byna elke ander tegniese opsig was die motor identies aan die 8CV. Kommersieel was hy 'n groot sukses. Dit is in baie meer weergawes beskikbaar, waaronder die Rosalie 10CV Légère, 'n ligter variant, wat volgens die fabriek vinniger was.
15CV
Die 15CV was die grootste variant, toegerus met 'n sessilinderinlynenjin van 2650 cc. Weens die lengte van hierdie enjin moes die motor 'n groter enjinkompartement hê, wat hierdie model selfs 4,72 meter lank maak. Baie verskillende bakopsies was beskikbaar, waaronder 'n bak met ligter dele, wat 'n topsnelheid van 120 kilometer per uur gehaal het. Vir die Berline- /sedanweergawes was die topsnelheid 115 kilometer per uur.
USS Franklin (CV-13)
Bonin en die Mariana-eiland
Op 30 Junie 1944 het vliegtuie van die Franklin aanvalle op die Bonineilande uitgevoer as deel van die inval van die Mariana-eilande. Die vliegtuie het Japannese vliegtuie op die grond en in die lug vernietig, asook artilleriestellings, vliegvelde en het vyandelike skepe aangeval. Op 4 Julie is aanvalle geloods teen Iwo Jima, Chichijima en Haha Jima-eilande; teikens op die grond is verwoes, 'n groot vragskip is gekelder in die hawe en drie kleiner skepe is vernietig nadat brande op hulle uitgebreek het.
19 Maart 1945
Digte rook het al die masjinerie en toerustingruimtes gevul en bevel is gegee dat dit ontruim moet word. Franklin het gou stil in die water gelê, doodstil met geen radiokommunikasie nie en besig om te vergaan in die hitte wat die verskillende brande opgewek het. Kaptein Gehres het vanaf die brug die bevel gegee dat alle magasyne met water gevul moet word, 'n standaard voorsorgmaatreël, maar die opdrag kon nie uitgevoer word nie omrede die skip se waterpype beskadig is deur die brande en ontploffings. Die kruisers USS Pittsburgh, USS Santa Fe en torpedojaers USS Miller, USS Hickox, USS Hunt en USS Marshall het die taakgroep verlaat en die Franklin gaan ondersteun. Skoutadmiraal Davison, vergesel met skoutadmiraal Bogan, het die Franklin verlaat met behulp van 'n kabel en katrolstelsel en die torpedojaer USS Miller tydelik as sy vlagskip gebruik. Davison het voorgestel dat kaptein Gehres die Franklin self laat sink deur luike te open, maar hy het geweier omrede daar nog vele lewende mense onder die vliegdek was. Die ander torpedojaers het agter die Franklin inbeweeg om mense te red wat oorboord geslinger is weens die ontploffings of in die see gespring het om die vure te vermy. Party van die torpedojaers het hul boeg teen die Franklin se kant gedruk sodat vasgekeerde mense bevry kan word. Baie mense het gesterf of is gewond, tog het die honderde offisiere en matrose wat vrywilliglik op die skip agtergebly het, hulle skip gered. Een van die sterfgevalle was die skeepsdokter George W. Fox; hy het gesterf terwyl hy gewonde matrose behandel het. Daarvoor is die Navy Cross postuum aan hom toegeken. Die totale aantal sterftes was 924, die ergste vir enige skip wat 'n aanval oorleef het en die tweede grootste ooit na die USS Arizona. Die sterftesyfer sou veel hoër gewees het as dit nie was vir die aksies wat 'n klompie oorlewendes geneem het. Van hulle is Luitenant-kommandeur Joseph T. O'Callahan, die skip se Katolieke priester wat brandbestrydingspartye georganiseer en gelei het, ook reddingspartye gereël het, mense bygestaan het met hulle laaste oomblikke en ook groepe na die magasyne gelei het (dit het gedreig om te ontplof) om dit nat te maak. Luitenant Donald A. Gary, het 300 persone ontdek wat vasgekeer was in 'n swart, roet aangepakte menasie. Hy het 'n uitgang gevind en keer op keer teruggekeer om groepe mense na veiligheid te lei. Hy het ook later brandbestrydingspartye georganiseer en gelei om brande op die loodsdek te blus. Hulle het ook die Nr.3 stoomketel binnegegaan en daarin geslaag om stoom in een stoomketel op te wek. Die Medal of Honor is aan beide die twee persone toegeken. USS Santa Fe het baie mense uit die see opgepik en ook gewonde mense en nienoodsaaklike persone van die Franklin gehaal deur tot teen dit te beweeg. Van die mense wat ontruim is, is lede van Air Group 5, wat as onvervangbaar beskou was. Daar was 32 Vought F4U Corsair vegvliegtuie, 15 Grumman TBM Avenger torpedobomwerpers, 7 Curtiss SB2C Helldiver duikbomwerpers en 5 Grumman F6F Hellcat vliegtuie verwoes in die Japannese aanval.
Die Franklin, soos die meeste oorlogtydse skepe, is gemodifiseer met meer bewapening wat meer bemanning en meer ammunisie vereis het. Daar was ook meer vliegtuie, wat ook swaarder was as wat beplan is en die vliegdek moes dus versterk word. Die vliegdekskip het meer water verplaas as wat aanvanklik beplan was, dit het dieper in die water gelê en sy stabiliteit kenmerke was verander. Die USS Santa Fe het tot langs die Franklin beweeg om water met haar brandslange oor die brande te spuit asook om ongevalle op draagbare en minder ernstige gevalle aanboord te neem. Daar is enorme hoeveelhede water oor die skip gespuit waarvan 'n klomp die skip binnegedring het en sy diepgang vererger het. Die situasie is vererger omdat die skip 15-grade na stuurboord oorgehel het. Dit het die Franklin se stabiliteit versleg, soveel so dat die skip se kans op oorlewing in gedrang was. Daar is water as ballas in die Franklin gepomp om die oorhel na stuurboord te neutraliseer, die skip het toe 15-grade na bakboord oorgehel. Die USS Pittsburgh het die Franklin op sleeptou geneem teen 'n snelheid van 5 knope vir die res van die dagligure. Na ses ure was die brande grootliks onder beheer en was die gevoel dat die skip gered kan word. Die bemanning het na die ingenieurs- en toerustingareas teruggekeer en die skip aan die gang gekry, op eie stoom, teen 25 knope per uur. Slegs twee van die vier skroewe is gebruik. Die vliegtuie van die Franklin, wat in die lug was ten tye van die bombardering, is na ander vliegdekskepe in die Taakgroep weggewys waar hulle geland het. Op sommige van dié vliegdekskepe is vliegtuie in die see gestoot om vir hulle plek te maak. Admiraal Davison het vyf torpedojaers afgevaardig om te soek vir die bemanning van die Franklin wat oorboord gewerp is of in die see gespring het.
Herstelwerk
Ongeag die ernstige skade is die Franklin uiteindelik herstel tot 'n goeie toestand. Die storie van die skip se amper-vernietiging en herstelwerk is saamgevat in 'n oorlogtyd-dokumentêre rolprent The Saga of the Franklin (1945) en die 2011 dokumentêre rolprent, USS Franklin: Honor Restored.
Isodictya delicata
Die spons behoort tot die genus Isodictya en tot die familie Isodictyidae. Die wetenskaplike naam van die spesie is die eerste keer geldig gepubliseer in 1905 deur Thiele.
Pauridia monophylla
Pauridia monophylla is 'n meerjarige blomplant en geofiet wat tot die genus Pauridia behoort en is deel van die fynbos. Die spesie is endemies aan die Wes-Kaap.
Gravity FM
Swaartekrag FM is 'n gemeenskap radio stasie gebaseer in Grantham, Lincolnshire. Dit saai voltyds uit sedert 1 Desember 2008 op 97.2 FM en aanlyn, die stasie het  sy eerste lisensie tydperk voltooi en, as gevolg daarvan, het dit 'n verdere vyf jaar uitbreiding verkry van OFCOM, die bedryf reguleerder, met soortgelyke Sleutel Verpligtinge.
Rupert Hitzig
Rupert Hitzig is 'n Amerikaanse akteur, vervaardiger, regisseur, en skrywer. Hy is bekend vir sy rolle in die rolprente Electra Glide in Blue (1973), Wolfen (1981), Cattle Annie and Little Britches (1981), en Jaws 3-D (1983).
Vestland
Vestland is 'n provinsie (fylke) in Noorweë wat op 1 Januarie 2020 gestig is. Dit bestaan uit die voormalige provinsies Hordaland en Sogn og Fjordane, met die uitsondering van die Hornindal-munisipaliteit, wat deel geword het van die Volda-munisipaliteit in die provinsie Møre og Romsdal.
Primo Levi
1975–1987
In die Sowjetunie was sy vroeëre werk nie vir die sensors aanvaarbaar nie aangesien hy Sowjetsoldate as slordig en wanordelik eerder as heroïes voorgestel het. In Israel, 'n staat wat deels deur Joodse oorlewendes gevorm is wat deur soortgelyke gruwels is as die wat Levi beskryf, is baie van sy werke nie tot na sy dood vertaal nie.
In 1986 is sy boek I sommersi e i salvati gepubliseer. Daarin analiseer hy waarom mense hulle in Auschwitz gedra het soos hulle het, en waarom sommige oorleef het terwyl andere omgekom het. As voorbeeld ondersoek een opstel wat Levi die "gruis sone" noem, naamlik daardie Jode wat die Duitsers se vuil werk vir hulle gedoen het en die res van die gevangenes op hul tone gehou het. Hy het ook die vraag gevra oor wat 'n konsertviolis laat optree het soos 'n gevoellose monster?
In 2015 het Penguin Uitgewers die Volledige Werke van Primo Levi. (Red. Ann Goldstein) gepubliseer.
Oogpunte betreffende die Nasionale Sosialisme, die Sowjetunie en anti-semitisme
Levi het die idee dat die arbeidskamp-stelsel - wat uitgebeeld word in Aleksandr Solzhenitsyn se The Gulag Archipelago - en die van die Nazis gelykstaande is, verwerp. Hy het uitgewys dat die sterfkoers in Stalin se Gulag ("Glavnoe upravlenie lagerei") op die meeste 30% was, terwyl dit in die uitwissingskampe 'n geskatte 90–98% was.
Spatalla
Spatalla (wolbosse en slangkoppies) is 'n genus wat hoort tot die familie Proteaceae. Die genus bevat 20 spesies en almal is endemies aan die Kaapse floraryk waar dit met die fynbos geassosieer word. Die spesies is almal klein struike. Die meeste spesies se status is bedreig volgens die IUBN-rooilys. In Engels staan die plantgenus as die spoons bekend.
Isodictya ectofibrosa
Isodictya ectofibrosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Jenő Jandó
Loopbaan as solis en begeleidende pianis
As begeleidende pianis het Jenő Jandó al gewerk saam met Takako Nishizaki in opnames van Beethoven se vioolsonates, die Franck vioolsonate, die Grieg vioolsonate, die volledige sonates van Schubert, asook die sonates van Mozart, welke werke opgeneem is vir Naxos. Baie van die opnames word hoog geag deur die Penguin gids vir opgeneemde klassieke musiek. Sy styl van begeleiding is ook opmerklik in Zoltán Kodály se Tjellosonate (Op. 4), sowel as in die meer onlangse opname van Ernő Dohnányi se tjellosonates saam met Maria Kliegel.
Opnames
Jandó het alreeds meer as sestig albums opgeneem, insluitende musiek deur Bach, Beethoven, Liszt, Schumann, Schubert, Brahms, Haydn, Bartók, Chopin en vele ander. Hy neem tans eksklusief op vir Naxos.
Johnny Lewis
Johnny Lewis (Los Angeles, 29 Oktober 1983 – 26 September 2012) was 'n Amerikaanse akteur. Hy is bekend vir sy rolle in die rolprente Raise Your Voice (2004), Aliens vs. Predator: Requiem (2007), en The Runaways (2010), en in die televisiereeks Sons of Anarchy (2008).
Hyalonema bipinnulum
Die spons behoort tot die genus Hyalonema en tot die familie Hyalonematidae. Die wetenskaplike naam van die spesie is die eerste keer geldig gepubliseer in 1964 deur Lévi.
Diatoom
Voorkoms
Diatome word oral op aarde aangetref. Die meeste soorte lewe in die see of in varswater, maar ook in 'n verskeidenheid van vogtige woonplekke op land, soos byvoorbeeld in boomstamme of onder klippe. Die meeste Centrales lewe in die see, waar hulle 'n belangrike bestanddeel van die plantaardige plankton vorm en 'n groot rol in suurstofproduksie speel. Daarenteen is die Pennales hoofsaaklik varswaterbewoners. Hulle kom gewoonlik voor in kettingvormige of vertakte kolonies wat aan die een of ander bodem vasgeheg is. Die selle word aan mekaar vasgeheg met behulp van 'n klewerige stof wat deur die sitoplasma afgeskei word.